# Referat styremøte nr. 1/20 - Forslag

**Tid:** 30.01.2020 kl. 13:00 – 16:00  
**Sted:** Norges Bank i Oslo, v/Alain*.*  **Til stede:**

Fra Styret: Trond, Alain og Trude  
Fra administrasjonen: Olav Egil, Kirsten og Henning  **Forfall:** Ingunn

**Dokumenter:** Alle saksdokumenter finnes på <http://www.nfn-fm.no/>

|  |  |  |
| --- | --- | --- |
| Sak nr. | Sak/tema (Alle dokumenter finner du i <http://www.nfn-fm.no/> ) | Ansv.oppf. |
| **01.20** | **Referat fra Styremøte 5/19** Det var ingen kommentarer til referatet.  **Beslutning:** Referatet ble godkjent. |  |
| **02.20** | **Økonomirapport – Regnskap 2019** Sakspresentasjon av Regnskap 2019, var sendt ut i forkant av møtet. Hovedtallene ble kommentert.  Regnskapsperm fra Haslestad Regnskap AS, skal være ferdigstilt i løpet av 31. ds. Regnskapspapirer overleveres revisor med det første. Regnskapet revideres i forkant av Årsmøtet 2020.  **Beslutning:** Styret tok saken til orientering | Henning |
| **03.20** | **Ny hjemmeside** Ny status i designarbeidet ble mottatt fra Mediebyrået Enklere Valg få timer før styremøtet. Status viser god framdrift. Fortsatt mye arbeid med «back-end», dvs. programmering av hovedstruktur med undersider.  Gjennom oversendt lenke fikk styret en enkel oversikt over hvordan hjemmesiden kan bli. Innblikket ga innspill til en fokusert diskusjon.  **Beslutning:**  Av de viktigste sakene som ble notert var:   * Antall og hvilke interne nettverk (tidligere faggrupper) som skal tas med på publiseringstidspunktet, vurderes. * Innledende tekst på de respektive interne nettverkssidene, skal definere/beskrive hvem som skal få tilgang til dokumenter og informasjon. * Sykehusnettverket er «lukket» side for de sykehusene som er deltakere i NfN Sykehus-gruppen, pr. dato 12 stk. fra offentlig sektor. * Endelig diskusjon om grad av åpenhet uten «login», besluttes når hjemmeside er klar for publisering. | Henning  Alle |
| **04.20** | **Ny Vedtekt** Forslag til ny vedtekt for NfN var sendt ut i forkant av styremøtet. Flere hadde gitt innspill som var tatt inn i versjon 0.85 som lå til grunn for diskusjonen og gjennomgangen i møtet.  Det var en god meningsutveksling i møtet, spesielt om punktene §3 Formål, §6 Regions-/distriktsnettverk og §7 Styret (og ledelse av NfN).  §7 Styret. Dagens styre er opptatt av hvordan man skal sikre at dagens medlemmer skal ha god innflytelse på framtidig utvikling. Styresammensetningen er derfor vesentlig. Det er enighet om at dagens tekst som beskriver at styresammensetningen skal gjenspeil medlemssammensetningen/-gruppene, kan være god. Det er imidlertid enighet om at man trenger noe tid for å trekke erfaringer for å beslutte endelig og kanskje tydeligere tekst og regulering av styresammensetningen, f.eks. med mer spesifikk fordeling mellom medlemsgruppene.  **Beslutning:**   * §3 Formål korrigeres til §3 Formål og Virksomhet. Avsnitt legges i mer naturlig rekkefølge og tekst ryddes/reduseres i tråd med innspill i møtet. * §6 Regions-/distriktsnettverk utgår. Regulering og styring av de respektive interne nettverk beskrives i hovedformålet under de respektive nettverk. * §7 Styret. For å sikre styrets målsetting som nevnt over fra diskusjonen, er det enighet om at vedtektenes rammer for og krav til beslutninger og endring av vedtekter, mykes opp. Krav til beslutninger og vedtak justeres og settes mer i tråd med tilsvarende i dagens Statutt. * Øvrige anmerkinger/korrigeringer i dokumentet (vers. 0.85), sammen med foretatte endringer i møtet, godkjennes og innarbeides. | Henning  Henning  Henning  Henning |
| **05.20** | **EuroFM og NfN** Det var sendt ut saksunderlag i forkant av møtet. Av tidsmessige grunner, ble saken kun nevnt, dog en tilslutning til dokumentets anbefaling.  **Beslutning:** Slik EuroFM fremstår og drives i dag og de siste årene, har hverken NfN eller våre medlemmer særlig utbytte av NfNs medlemskap. Styret ber om at NfN melder seg ut av EuroFM. | Olav Egil  /Henning |
| **06.20** | **Årsmøtet 2020 (12. mars 2020)** Det var sendt ut saksunderlag, med unntak til underpunkt 2 Status valgkomite. Tidsmessige hensyn ga en rask behandling, støttet av de utsendte dokumentene.   1. Årsberetning  **Beslutning:** Styret sluttet seg til Årsberetningens format og innhold. Dokumentet sluttføres. 2. Status valgkomiteen Saken ble ikke behandlet. 3. Regnskap 2019 Saken ble behandlet under pkt. 2.20 Økonomirapport – Regnskap 2020. 4. Budsjett 2020 Budsjett var utarbeidet i to alternativer, et for tilfellet videreføring av virksomheten i tråd med dagens statutt og et med forutsetning av videreutvikling i tråd med ny vedtekt. Begge alternativene er «konservativt» budsjettert.  **Beslutning:** Budsjettforslagene ble godkjent. I tillegg utarbeides det et mer ekspansivt alternativ som viser større dog realistisk medlemsvekst, inntekter fra annonsører på hjemmeside og med tilpassede drifts- og administrative kostnader. 5. Innkalling/Agenda  **Beslutning:** Dagsorden som presentert under møtet (med nytt beslutningspunkt under Nye Vedtekter), ble godkjent. | Henning  Henning |
| **07.20** | **Temamøtet før Årsmøtet 2020**  Forslag til invitasjon og program var sendt ut til styremedlemmene, i forkant av møtet.  Av tidsmessige hensyn ble saken ikke behandlet. |  |
| **08.20** | **Faggrupper** Kirsten hadde sendt ut underlaget «NfN Medlemsmøter – Faggrupper 2020» i forkant av møtet.  Av tidsmessige hensyn ble saken ikke behandlet. |  |
| **09.20** | **Styrets Årsplan 2020**  Av tidsmessige hensyn ble saken ikke behandlet. |  |
| **10.20** | **Eventuelt**  Det var ingen saker under dette punktet. |  |